﻿The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net sfnicolae ny@yahoo com MULŢUMIRI TUTUROR ENORIAŞILOR PAROHIEI „SFÂNTUL NICOLAE” CARE ŞI-AU ACHITAT CU REGULARITATE DATORIILE CĂTRE BISERICĂ ÎN ANUL 2014 Totodată adresăm rugămintea de a-şi reînnoi membria acelora re au întârziat s-o facă Încasarea contribuţiei dvs aferente anului în rs este extrem de importantă: biserica îşi poate astfel achita la timp pozitele, taxele şi cheltuielile care îi revin Fiecare parohian care articipă la viaţa liturgică şi socială a bisericii trebuie să fie un embru în good standing Deasemenea, dorim să-i încurajăm din toată inima pe toţi cei are doresc să devină membri ai bisericii noastre dar, din diferite otive, nu s-au înscris încă, asigurâdu-i că sprijinul lor este foarte preciat Ne bucurăm să primim în marea familie a Bisericii Sfântul icolae cât mai mulţi enoriaşi cărora le spunem: “BUN VENIT!” PROGRAMUL LITURGIC ÎN PERIOADA 19 - 25 IANUARIE 2015 Miercuri 21 ianuarie: Acatistul Sfântului Gheorghe 6 30 PM Vineri 23 ianuarie: TAINA SFÂNTULUI MASLU 6 30 PM Sâmbătă 24 ianuarie: Utrenie, Sf Liturghie și Parastas … 8 30 AM Duminică 25 ianuarie: Utrenie și Sfânta Liturghie 8 30 AM Ședința Adunării Generale 1 00 PM Preot Paroh Marius Daniel Dumitrescu ARHIEPISCOPIA ORTODOXĂ ROMÂNĂ DIN CELE DOUĂ AMERIC BISERICA SFÂNTUL NICOLAE Î ăş MEMBRII PAROHIEI “SFÂNTUL NICOLAE” SUNT INVITATI SA PARTICIPE LA ADUNAREA GENERALA DUMINICA 25 IANUARIE 2015, ORA 1 00 PM, DUPA SFÂNTA LITURGHIE EVANGHELIA DIN DUMINICA A 29-A DUPĂ RUSALII n Vremea aceea, intrând Iisus într-un sat, L-au întâmpinat zec bărbaţi leproşi, care au stat departe şi care au ridicat glasul, zicând Iisuse, Învăţătorule, miluieşte-ne! Şi, văzându-i, El le-a zis: Duceţi vă şi vă arătaţi preoţilor Dar, pe când ei se duceau, s-au curăţit Iar unu dintre ei, văzând că s-a vindecat, s-a întors, cu glas mare slăvind p Dumnezeu Şi a căzut cu faţa la pământ la picioarele lui Iisus mulţumindu-I Iar acela era samarinean Şi răspunzând, Iisus a zis: Oar nu zece s-au curăţit? Dar cei nouă unde sunt? Nu s-a găsit să se întoarc să dea slavă lui Dumnezeu decât numai acesta, care este de alt neam? Ş i-a zis: Ridică-te şi du-te! Credinţa ta te-a mântuit! (Luca 17, 12 - 19) Dumnezeu nu are nevoie de mulţumirea noastră, ci noi trebuie să mulţumim lui Dumnezeu şi oamenilor, prin cuvânt şi fapte de binefacere, pentru a ne îmbogăţi duhovniceşte şi a creşte în comuniune de iubire smerită şi sfântă Parohia - cadrul normal de traire a vietii crestine In calitatea lui de membru al Bisericii crestine orice credincios isi poate manifesta credinta, in imprejurarile potrivite constiintei sale Dar in general, cea mai mare parte a vietii crestine a fiecaruia dintre noi este firesc sa se desfasoare, in zona vietuirii sale statornice Biserica a organizat teritorial activitatea membriror in parohii Ca forma si parte componenta a Bisericii locale, parohia este un organism colectiv, un corp spiritual, alcatuit din mai multi membri: preot (clerici) si credinciosi de ambele sexe a) Capul acestui organism si in acelasi timp conducatorul lui responsabil este preotul (paroh) ca unul care este slujitor al Mantuitorului si lucreaza in numele Lui Din punct de vedere canonic el primeste aceasta putere de la episcopul eparhiei din care face parte si sub conducerea si ascultarea, caruia, lucreaza in parohie El are datoria de a vesti Evanghelia, de a preda invatatura Bisericii, de a oficia sfintele slujbe, de a savarsi Tainele, si tot ceea ce e menit sa contribuie la sfintirea si mantuirea credinciosilor, e parintele spiritual al enoriasilor sai, chiar cand e mai mic ca varsta decat ei, deopotriva interesat si raspunzator pentru, mantuirea tuturor, obligat sa le poarte grija si dragoste tuturor, fara nici o deosebire, de vreun fel b) Daca preotul este capul si conducatorul vazut al acestui organism religios, care e parohia, membrele sunt credinciosii de ambele sexe Membrii parohiei au urmatoarele indatoriri: sa sustina, sa intareasca si sa raspandeasca credinta Bisericii Ortodoxe; sa lucreze asa ca toti credinciosii sa vietuiasca potrivit invataturilor acestei credinte; sa cerceteze sfanta biserica, sa participe la sfintele slujbe; sa se impartaseasca cu Sfintele Taine sa indeplineasca faptele milei crestine, sa intretina si sa ajute Biserica si pe slujitorii ei Ca sa fie o adevarata realitate spirituala, un organism unitar si viabil, parohia trebuie sa fie formata din membri vii, din credinciosi constienti de drepturile si de datoriile lor de enoriasi, care se integreaza in chip constient si activ in viata parohiei Adevaratii enoriasi, patrunsi de acest spirit, se intereseaza de viata religioasa a parohiei lor, iau parte activa la ea, contribuie cu toate mijloacele lor materiale, spirituale si morale, la progresul si bunul ei mers; se supun disciplinei care asigura unitatea de conducere, prin coordonarea tuturor initiativelor si actiunilor de interes obstesc Credinciosii isi pot manifesta constiinta lor de enoriasi pastrand legatura permanenta cu preotul, mentinandu-se in bune raporturi cu el, acordandu-i respectul care i se cuvine si colaborand cu el la toate lucrarile de interes general pentru parohie, dandu-i concurs moral si material la munca desfasurata de el spre bunul mers al parohiei, ca de exemplu, construirea sau repararea sfantului locas, a cimitirului si a casei parohiale, intretinerea in buna stare a bisericii si procurarea obiectelor necesare pentru cult, ajutorarea celor lipsiti etc Organele colective, care ajuta pe preot in activitatea sa pastorala si misionara, sunt: Adunarea parohiala formata din barbatii parohiei, buni credinciosi; Consiliul parohial ales de catre Adunarea parohiala si Comitetul parohial Consiliul parohial se compune dintr-un numar de sapte, noua sau doisprezece membri, dupa cum parohia are 1 500, 2 500 sau peste 2 500 de suflete In Consiliul parohial se aleg, "acei credinciosi care, prin viata lor si prin jertfele lor pentru Biserica si pentru asezamintele ei au dat dovada de mare interes si dragoste fata de ea" Consiliul parohial prezidat de preotul paroh este organul de conducere al parohiei Cu membrii Consiliului parohial preotul se consulta ori de cate ori este vorba de a intreprinde lucrari mai importante in parohie si ia hotarari Dintre membrii alesi ai Consiliului parohial se deleaga una, doua sau chiar trei persoane pentru a indeplini sarcinile de epitrop Sub supravegherea directa a preotului paroh, epitropul este administratorul averii parohiale De la preot el primeste directivele asupra modului in care are sa procedeze pentru buna chivernisire si sporirea patrimoniului material al parohiei El este un fel de legatura intre preot si credinciosi, dar numai in chestiuni de ordin material In fiecare parohie exista si un Comitet parohial, care lucreaza sub presedintia preotului Numarul membrilor in acest organism poate fi pana la indoitul numar al membrilor Consiliului parohial, in Comitet sunt alese si femei majore din parohie, sau Comitetul intreg poate fi compus numai din femei majore, bune credinciose Rostul acestui comitet este de a ajuta pe preot in multiplele lui indatoriri gospodaresti si chiar catehetice Ca si in Consiliul parohial, preotul va avea grija sa fie alese in comitet acele persoane din parohie, care, prin aptitudinile, pregatirea si viata lor pot sa dea maximum de ajutor preotului, in activitatea lui pastorala si gospodareasca Preotul va evita cu grija orice actiune sau manifestare care ar putea sa-i dezbine pe credinciosi, pe membrii Consiliului si Comitetului parohial si sa invrajbeasca parohia Totodata el va cauta sa preintampine si sa combata orice manifestare individuala centrifugala sau separatista din partea credinciosilor sai, care ar putea sa pagubeasca coeziunea sufleteasca a parohiei, sa duca la disocierea sau la faramitarea unitatii ei sufletesti, sa-i slabeasca si sa-i pericliteze taria Pastrarea unitatii parohiei si dezvoltarea, patrimoniului ei spiritual si material implica o constiinta de enorias bine conturata si vie la pastoriti, care in buna parte este rodul prezentei si lucrarii preotului in parohie Constiinta de enorias este acel simtamant tainic de apartenenta a crestinului la o parohie, la parohia pe teritoriul careia s-a nascut si a devenit crestin prin botez, mirungere si Euharistie, sau, la parohia de domiciliu stabil sau chiar la alta parohie indragita de el Aceasta constiinta nu este un dat extern, ci se formeaza in launtrul credinciosului si evolueaza cu varsta acestuia Astfel, credinciosul fervent cu cat inainteaza in varsta, cu atat sporeste si in constiinta lui de enorias, simtindu-se mai legat de parohia din care face parte, si obligat sa participe la solutionarea unor probleme importante ale acesteia Constiinta de enorias se dezvolta prin cultivarea dragostei de cult, prin respectul fata de locasul de cult si fata de slujitorii sfantului altar Dar dragostea de cultul Bisericii trebuie dezvoltata prin participarea activa a enoriasului la biserica inca din anii copilariei si tineretii si prin solicitarea contributiei tuturor credinciosilor la infrumusetarea locasului de cult si buna desfasurare a intregii activitati misionar-pastorale a parohiei Asadar, temelia adevarata si solida si terenul specific de traire si dezvoltare a vietii religioase crestine, mai ales in Ortodoxie, ramane parohia In launtrul si in cadrul ei se vor desfasura toate stradaniile preotului si se vor organiza si armoniza toate manifestarile vietii religioase ale credinciosilor care o compun Bunul mers si soarta Bisericii intregi depind si de vitalitatea parohiei Gradul de spiritualitate sau nivelul de viata religioasa a fiecarei parohii si a enoriasilor ei intretine viabilitatea spirituala a unei eparhii si, prin aceasta, a intregului corp tainic al lui Hristos Orice initiativa si actiune de regenerare, de refacere si de intarire a Bisericii crestine va trebui sa inceapa deci de la parohie si sa se sprijine pe ca sa tinda la reinnoirea vietii parohiale, la progresul si adancirea trairii crestine Acesta este laboratorul in care se elaboreaza forta vitala a Bisericii intregi Valoarea unei parohii nu se judeca numai dupa marimea ei sau dupa numarul enoriasilor si nici dupa posibilitatile materiale de care dispune, ci mai ales dupa nivelul vietii duhovnicesti a membrilor ei, dupa taria si claritatea constiintei lor de enoriasi, dupa masura solidaritatii lor cu preotul si cu biserica in jurul careia se concentreaza intreaga lor viata religioasa Parintele Ene Braniste